
Maisogon ug determinadong pakyason ang 
bangis nga atake sa berdugong 


rehimen ni Duterte! 


Ipahugot ang kalambigitan sa masa! Isulong ang 
gubat sa katawhan sa Isla sa mamugnaong paagi! 


GIHIKYAD SA REHIMENG DU- 
TERTE ANG sukaranan sa kus- 
ganon ug dinagkong mga atake 
batok sa mga rebolusyonaryong 
pwersa ug katawhan sa tibuok 
nasud ug sa Isla sa Negros. Gi- 
pahunong niini ang negosasyon 
sa kalinaw tali sa Government of 
the Republic of the Philippines 
(GRP) ug National Democratic 
Front of the Philippines (NDFP) 
pinaagi sa Proclamation 360 mi- 
adtong Nobyembre 2017 sam- 


tang giproklamar ang Procla- 
mation 374 nga nagdeklara nga 
mga teroristang organisasyon ang 
Communist Party of the Philip- 
pines (CPP) ug New People's 
Army (NPA) miadtong Disyembre 
2017. 

Sa Nobyembre 2018 giim- 
posar ang Memorandum Order 
32 sa Isla sa Negros ug sa Bikol 
ug Samar samtang nisunod ang 
pagpatuman sa Executive Order 
70 nga nagtukod sa National Task 


Force to End Local Communist 
Armed Conflict (NTF-ELCAC) 
miadtong Disyembre 2018 sa 
nasudnong ang-ang ug tukoron 
kini hangtud sa ang-ang ba- 
rangay. 

Hilabihan ka kusganon ug 
bangis ang kontra-rebolusyon- 
aryong gira nga gilunsad sa re- 
himeng Duterte pinaagi sa Joint 
Campaign Plan Kapanatagan nga 
nagpalihok sa tibuok pwersa sa 
Armed Forces of the Philippines 


(AFP), Philippine National Police 
(PNP) ug mga tropang paramili- 
tar niini. Gipangulohan ni Duter- 
te, kuyog ang mga tag-as nga 
opisyal ug retiradong heneral sa 
AFP/PNP, ang NTF-ELCAC nga 
gibase sa whole of nation ap- 
proach sa imperyalismong US 
aron mahuptan ug mapailawom 
sa iyang diktadurya ang tanang 
mga sibilyan nga ahensya sa 
gobyerno, mga pribadong sektor 
sa negosyo, institusyon ug mga 
organisasyon ug personalidad. 

Tumong ni Duterte nga 
ihimulag ug pukanon ang mga 
rebolusyonaryong pwersa pina- 
agi sa todo-largada ug dinag- 
kong operasyong militar ug itom 
nga propaganda nga hilabihang 
pagdaot sa CPP, NPA ug NDF. 
Diri sa Negros nakalatag ang 
masobra 14 nga batalyong pang- 
kombat sa Philippine Army ug 
PNP lakip na ang mga pwersang 
paramilitar ug death squads 
alang sa maong katuyoan. 

Sukad sa ikaduhang bahin 


sa 2018, walay hunong ang mga 
kusganon nga operasyong milit- 
ar sa kaaway sa Isla sa Negros. 
Gipugos ang mga lokal nga 
gobyerno (LGUs), gikan sa ang- 
ang probinsya, munisipalidad ug 
barangay, mga nagkadaiyang 
ahensya ug organisasyon sa 
reaksyonaryong gobyerno, mga 
pribadong sektor sa negosyo: ug 
uban pang mga institusyon ug 
mga non-government organiza- 
tion nga ideklarang persona non 
grata ang mga reboluyonaryong 
pwersa ug gipasalmot sa kam- 
panya kontra-insurhensya. 
Gikan 2019 hangtud sa ka- 
samtangan, mikusog ang milita- 
risasyon sa kabanikanhan sa pag- 
lunsad sa AFP/PNP sa dungan 
nga mga focused military opera- 
tion (FMO) ug Retooled Com- 
munity Support Program (RCSP) 
nga naggamit sa dili moubos sa 
usa ngadto sa duha ka batalyon 
sa usa ka takdang panahon. I- 
ngon man, gi-atake ang kasyu- 
daran pinaagi sa pag-reyd sa 

mga opisina sa mga prog- 
resibong organisasyon ug pag- 
dakop sa mga lider masa, pag- 
red-tag sa mga militanteng or- 
ganisasyon, personalidad ug mga 
oposisyon sa politika, ug pag- 
pasang-at sa mga hinimo-hi- 
mong kaso ug pagtanom og mga 
ebidensya. 

Ang pinakagrabe nga hu- 
lagway sa pag-atake sa mga 
berdugong bata-bata sa rehi- 
meng Duterte sa Isla sa Negros 
mao ang mga masaker sama sa 
Sagay 9, Oplan Sauron 1 ug 2 ug 
Oplan Branstark ug kuyanap nga 
mga ekstrahudisyal nga pag- 
pamatay (EJK) sa mga perso- 
nahe ug masa nga nakigbisog 
para sa i-lang demokratikong 
katungod ug interes taliwala sa 
pagpanglupig, pagpahimulos ug 
mga pagpangyatak sa tawhanong 
katungod sama sa nahitabo nilang 
Alexan-der Ceballos, Atty. Ben 
Ramos, Konsehal Bernardino 

"Paghimakas 


Nagapasalamat ang Ang Paghimakas 
sa mga kontribusyon agud mangin | 
madinalag-on ang ini nga isyu. Sa ;| 
pagpauswag sang aton Ang Paghimakas, | 
ginapangabay sa tanan nga bumalasa : 
nga padayon nga mag-amot sang mga :| 
balita, piktyur, istorya kag iban pa nga į 
sinulat. Nagapangayo man kami sang ' 
inyo mga suhestyon kag komentaryo 
paano pa gid ini pauswagon. 


I angpaghimakas@yahoo.com 
f fb.com/negros.angpaghimakas 


WW) negrosrevportal.wordpress.com 

“Toto” Pa-tigas ug Zara Al- 
varez. 

Kadungan sa mga dinagkong 
pagpangatake sa kabanikanhan 
ang mga iskema sa pagpang- 
lingla nga gipasiugdahan sa 
AFP/PNP ug mga Provincial Task 
Force-ELCAC. Gipahigayon ang 
mga “Dagyawan ng Mamamayan,” 
"Serbisyo Caravan," "People's 
Day" ug uban pang susama nga 
mga malinglahong programa ug 
aktibidad gikan sa mga syudad 
sa Canlaon ug Guihulngan 
hangtud sa Zamboanguita, Dauin, 
Siaton ug Sta. Catalina sa 
Negros Oriental. Gipahigayon 
usab ang pagkontra ug pagsab- 
otahe sa mga aktibidad sa mga 
progresibong organisasyon pa- 
rehas sa pagpahigayon sa AFP/PNP 
og mini nga "Peace Summit" atol 
sa paghandum sa Escalante Ma- 
saker sa mismong lugar nga gi- 
andam sa mga progresibong or- 
ganisasyon miadtong Setyembre 
20, 2019, diin nahimong kon- 
trobersyal ang seremonya sa 
"pagsurender" sa 2,510 ka indi- 
bidwal nga gilingla ug gipugos sa 
Philippine Army nga mosurender 
isip mga sakop ug tigsuporta sa 
NPA. 

Kaniadtong kumander pa sa 
303rd Brigade si Benedict Are- 
valo, aktibo kini sa pagkampan- 
ya sa mga eskwelahan sa syudad 
sa Bacolod para sa pag-red-tag 
sa mga progresibong organi- 
sasyon aron ihimulag sila sa mga 


Ma 


estudyante ug akademya. Adu- 
nay pagpatawag og pulong- 
pulong sa mga Sangguniang 
Kabataan aron rekruton sila sa 
mga gisuportahan sa 303rd Bri- 
gade nga organisasyon ug 
pagkonbertir sa mga kooperati- 
ba sa mga mag-uuma ug mamu- 
muo sa uma ngadto sa Masa- 
ligan (79th Infantry Battalion) 
Farmers Cooperative ug Fisher- 
folks Association. 

Sa katapusang tuig sa ber- 
dugong rehimen ni Duterte, 
mideklarar si Maj. Gen. Arevalo, 
ang bag-ong kumander sa 3rd 
Infantry Division (3ID), nga 
tapuson na sa AFP ang in- 
surhensya sa Isla sa Negros ni- 
ini nga tuig hangtud sa Hunyo 

2022. Ang kinatubuk-ang tu- 
mong sa kaaway mao ang pag- 
himulag sa mga rebolusyonaryong 
pwersa gikan sa katawhan ug 
pagkahuman pukanon kini sa 
mahukmanong paagi. 
Ekspektahon ang pinaka- 
grabeng atake sa mga pwersa sa 
3ID, 303rd Brigade ug 302nd 
Brigade sa Philippine Army, ingon 
man sa mga tropa sa PNP ubos sa 
Joint Task Force Negros, sa 
kabanikanhan ug bisan sa kas- 
yudaran. Pinakamaayong dugang 
ipataas sa rebolusyonaryong pwer- 
sa ang ilang kaisog, determi- 
nasyon ug militansya sa pakig- 
harong niini nga tipo sa atake sa 
kumprehensibong paagi. 

Pasismo ang timailhan sa kahuyang ug pagka-desperado sa 
estado taliwala sa usa ka sosyo-ekonomikong krisis nga 


gipagrabe sa pandemyang COVID-19 


DAKO UG ESKANDALOSO ANG 
BADYET ug paggasto sa kontra- 
insurhensya nga kampanya sa 
rehimeng Duterte lakip na ang 
pagpamalit sa modernong armas 
ug uban pang kagamitang mili- 
tar nga ang dakong bahin giku- 
rakot na sa mga tag-as nga 
opisyal sa AFP/PNP. Mitibugsok 
ang ekonomiya tungod sa sosyo- 
ekonomikong krisis sa nagharing 
sistema nga gipagrabe sa pan- 
demyang COVID-19 nga nabulit 
sa kuyanap nga korapsyon sa 
nagkadaiyang ahensya sa reak- 
syonaryong gobyerno. Ang rehi- 
meng Duterte nagbarug nga 
tigpanalipod sa dunot nga reak- 
syonaryong sistemang alang- 
alang kolonyal ug alang-alang py- 
udal ug sa interes sa nagharing 
hut-ong sa dagkong komprador 
burgesya-agalong yutaan sa ka- 
alaotan sa halapad nga masa sa 
katawhan lakip na ang mga tunga- 
tungang pwersa sa katilingban. 
Target sa nagkadakong ka- 
yugot sa katawhan ang rehimen 
tungod samtang biktima ang 
katawhan sa pandemyang COVID- 
19, mga lockdown ug kwaranti- 
na nga kulang sa ayuda, gra- 


beng kagutom ug kawad-on, ug 
pagkahanaw sa panginabuhian 
ug trabaho, ang mga dagkong 
opisyal militar ug mga burukrata 
sa mga ahensya sa gobyerno, 
pamilya ug mga kroni ni Duterte 
nalambigit sa halapad ug walay- 
ulaw nga mga kaso sa korapsyon 
nga nagpagrabe sa bangkarute 
nga kahimtangan sa ekonomiya 
ug pampublikong panudlanan. 

Grabe ang krisis sa pinansya 
ug rekurso atubangan sa pan- 
demyang COVID-19 apan walay 
nahatag ang rehimeng Duterte 
nga solusyon sa problema sa 
katawhan sa kuyanap nga kaka- 
bus, kagutom, kawala o kaku- 
lang sa trabaho ug pagkaguba 
sa panginabuhian tungod sa 
lockdown ug kwarantina nga 
giimposar sa militaristang rehi- 
men. 

Gibuhinan ang badyet nga 
gigahin alang sa edukasyon, 
panglawas ug uban pang ser- 
bisyo sosyal. Hilabihan ka ku- 
lang ang pundong gialokar alang 
sa pagkontra sa COVID-19 ug 
alang sa ayuda sa minilyong ka- 
tawhang gigutom ug nawad-an 
sa panginabuhian tungod sa 


COVID-19 nga pandemya. May 
mga bagyo pa sa 2020 ug niini 
lang 2021 nga hinungdan sa 
grabeng kadaut sa pangina- 
buhian, kinabuhi, kabalayan ug 
uban pang imprastruktura sa 
katawhan nga nagdemanda sa 
ayuda taliwala sa higanteng 
badyet alang sa AFP/PNP ug 
kontra-insurhensya. Usa niini ang 
Barangay Development Program 
(BDP) sa NTF-ELCAC nga gita- 
wag nga pork barrel sa militar. 
Paspas nga midaghan ang 
mga katawhan nga nayugot sa 
mga lakang sa rehimen batok sa 
pandemyang COVID-19, kuya- 
nap nga pagpamatay sa “gira 
kontra-droga,” pagpamatay sa 
mga abogado, magtutudlo, mga 
mag-uuma ug mga tunga-tungang 
pwersa nga kritikal sa mga kon- 
tra-katawhang palisiya sa pasis- 
tang rehimen, ug pagpangdakop 
ug red-tagging sa mga pro- 
gresibo ug militanteng organi- 
sasyon. Hilabihan ka pasista ang 
rehimeng Duterte atubangan sa 
katawhang Pilipino apan itoy 
kini atubangan sa agresibong 
pag-okupar sa China sa Exclu- 
sive Economic Zone (EEZ) ug 

Ang rehimeng Duterte nagbarug nga 
tigpanalipod sa dunot nga 
reaksyonaryong sistemang alang-alang 
kolonyal ug alang-alang pyudal ug sa 
interes sa nagharing hut-ong sa 
dagkong komprador burgesya-agalong 
yutaan sa kaalaotan sa halapad nga 
masa sa katawhan lakip na ang mga 
tunga-tungang pwersa sa katilingban. 

Extended Continental Shelf (ECS) 
sa Pilipinas sa West Philippine 
Sea. 

Hinay-hinay nagkadako ang 
siak sa nagharing hut-ong tungod 
sa paboritismo ug kroniyismo sa 
nagharing rehimen. Adunay sik- 
retong disgusto ang pipila ka 
retirado ug aktibong elemento 
sa han-ay sa AFP ug PNP ka- 
bahin sa kontrobersiya sa West 
Philippine Sea ug ang pagka-itoy 
sa rehimeng Duterte sa China. 
Nadungagan pa ang siak sa 
nagharing hut-ong samtang nag- 
kaduol na ang nasudnong pini- 
liay sa 2022. 

Gikasilagan sa masa ang 
mga pasistang binuhatan sa 
berdugong rehimen ni Duterte. 
Hinog na ang kahimtang sa 
pagpakusog sa pagbatok sa 
masa kon hustong mapukaw, 
ma-organisa ug mapangulohan 
ang ilang paglihok. Labaw'ng 
nahimulag sa halapad nga masa 
sa kabanikanhan ang kaaway 
tungod sa ilang mga pasistang 
krimen ug brutalidad. Nagsalig 
sila sa pagpanghulga, pag- 
panglingla ug uban pa. 


Ang NPA isip sundalo sa katawhan 
andam sa mga dagkong kalisdanan 
ug sakripisyo sa pag-alagad sa 
katawhan 


SA KINATIBUK-ANG SITWASYON KARON SA gira sa Isla sa 
Negros, subay sa balanse sa pwersa tali sa reaksyunaryo ug re- 
bolusyonaryong pwersa, hilabihan ka imperyor ang mga re- 
bolusyonaryong pwersa ug nag-atubang sa hilabihan ka 
superyor nga nag-atakeng kaaway. Apan sa isa ka gitakdang 
panahon ug lugar mahimong makaangkon og superyoridad ang 
mga rebolusyonaryong pwersa ug mapuo ang huyang ug nahi- 
mulag nga bahin sa kaaway kung ang mao nga superyoridad 
diskubrehon, sabton ug gamiton. 

Kini nga superyoridad gamay, limitado ug paspas kaayo 
mawala. Apan kung sakto kining magamit, hinay-hinay nga 
makatigom og kadaugan bisan unsa ka gamay ug limitado batok 
sa hilabihan ka dako ug kusgan nga kaaway nga adunay bentaha 
sa pagbansay, kadaghanon, armas ug lohistika ug uban pang 
rekurso. Kinahanglang aktibo nga diskobrehon ug puntingon sa 
mga Pulang manggugubat ang kahuyangan sa kaaway ug 
gamiton kini aron anam-anam silang dugmukon. 

Ang NPA padayong nagtagamtam sa lawom ug halapad nga 
suporta sa masang mag-uuma tungod nagtabang kini sa ilang 
pakigbisog alang sa tinuod nga reporma sa yuta ug sa uban pa 
nilang pakigbisog batok sa tanang porma sa pagpahimulos ug 
pagpanglupig. Bisan nasinati ang mga seryosong kadaut tungod 
sa dinagko, kusganon ug tagdugay nga pag-atake sa kaaway nga 
pila ka pilo ang gidak-on ug gikusgon, kompyansado gihapon ang 
NPA nga mapangibabawan ang mga kalisdanan ug sakripisyo 
tungod makatarunganon ang gira nga gilunsad niini ug nag- 
alagad sa katawhan. 

Kinahanglang ipataas ang paningkamot sa kuyanap nga 
pagpukaw, pag-organisa ug pagpalihok sa halapad nga masa; 
resolbahon ang mga kasaypanan, kahuyangan ug kakulangan; ug 
padayong isulong ang kuyanap ug sunson nga gerilyang 
pakiggubat nga nanukad sa nagkalapad ug nagkalawom nga 
baseng masa. Importante nga maayo ang mga Pulang mang- 
gugubat sa pagtuon sa mga leksyon gikan sa kasinatian sa re- 
bolusyonaryong kalihokan sa Negros, walay-hunong nga ilhon 
ang kaaway, ug pahaiton ang pagsabot sa mga balaud sa gubat 
sa katawhan ug gerilyang pakiggubat sa kasamtangang yugto sa 
estratehikong depensiba. 

Kinahanglang moutingkay sa mga natigom nga bahandianon 
nga kasinatian sa hataas nga panahon sa pakig-away sa kusgan 
ug gamhanan nga kaaway. Magtuon sa rebolusyonaryong teorya 
aron maayo kining maaplikar sa kongkretong kahimtang ug 
praktika. Hatagan sa taas nga importansya ang mga gimbut-an 
ug pagpatin-aw sa Partido nga napanahon nga gipagawas. Dili 
magpakampante apan kalma sa paghuna-huna; mainit ug mili- 
tante apan sistematisado sa rebolusyonaryo nga pagtrabaho. 

Ang mga detatsment sa Citizen Armed Force Geographical 


Unit (CAFGU) ug RCSP gigamit 
sa kaaway nga mga blokeyo 
aron ipiton ang mga yunit sa 
NPA samtang ang ilang yunit 
pangkombat nga naglunsad sa 
FMO mao ang modugmok niini. 
Himoong dili epektibo ang mga 
RCSP ug mga detatsment isip 
mga blockhouse sa ilang pagliyok 
sa mga pwersang gerilya pinaagi 
sa paghimo og kontra-ensirkulo. 
Kinahanglang ilunsad ang kon- 
tra-ensirkulo pinaagi sa kom- 
prehensibo ug magkatimbangay 
nga pagpasulong sa kalihukang 
masa sa armadong pakigbisog, 
rebolusyong agraryo ug pag- 
tukod sa baseng masa ubos sa 
hugot ug epektibong pagpangulo 
sa mga komite sa Partido ug 
mga kumand sa NPA. 
Kinahanglang makiggitgita- 
nay sa kaaway ang mga re- 
bolusyonaryong pwersa sa plano 
niini nga bungkagon ang baseng 
masa sa mga konsolidado ug re- 
latibong konsolidadong erya. Mas 
mapalambo pa sa mga Pulang 
manggugubat ang pakipaggit- 
gitanay sa kaaway pinaagi sa 
pagsusteni sa hugot nga kalam- 
bigitan sa masa ug pagpalagsik sa 
pagtukod sa rebolusyonaryong 


kusog ug paglihok sa masa diha 
sa padayon nga pagpasulong sa 
mga kontra-pyudal ug kontra- 
pasista nga pakigbisog samtang 
gipalambo ang ilang direktang 
partisipasyon sa armadong pa- 
kigbisog. Ipahugot ang kalambi- 
gitan sa masa pinaagi sa linyang 
masa ug tukmang paagi sa pag- 
pukaw, pag-organisa ug pagpa- 
lihok kanila. Maggambalay og 
depenidong plano sa pagrekluta, 
pagpadako ug pagbansay sa 
NPA sa hamubong panahon. 

Sa Isla sa Negros, halapad 
ang kayutaan ug daghan ang 
katawhan. Ang mga lugar nga 
walay RCSP ug detatsment pa- 
dayon nga naghulat sa NPA. 
Sakmiton ang panahon aron 
paspas nga matukod ang baseng 
masa niini nga mga lugar, bisan 
ang mga lugar nga adunay RCSP 
o detatsment dili nato pasag- 
dan. Hinoon makiggitgitanay sa 
kaaway sa pag-organisa, pag- 
pukaw ug pagpalihok sa ka- 
tawhan sa maong mga lugar. 
Paningkamotan nga matukod 
pagbalik ang pulitikal nga pa- 
naghiusa sa mga lugar nga 
adunay RCSP ug detatsment. 

Sa kinatibuk-an, bisan pa sa 

gidak-on ug kusog sa AFP/PNP, 
daghan kini og kahuyangan nga 
bulnerable sa mga atritibo ug 
anihilatibong aksyong militar sa 
NPA. Ang mga yunit sa RCSP ug 
detatsment bulnerable sa atake 
sa NPA kon himulag kini sa 
ubang pwersa. Makaya kining i- 
overrun kung adunay maayong 
paniktik ug pag-andam sa lugar- 
awayan, adunay naandam nga 
superyor nga pwersa, mogamit 
sa surpresa, paspas nga pag- 
atake ug adunay suportang 
masa. 

Ang dagko nga kolum sa 
kaaway pag-abot sa mga in- 
teryor nga erya modispers 
ngadto sa platun o seksyon ang 
gidak-on, bulnerable sa anihila- 
tibong aksyong militar sa kon- 
sentradong pwersa sa NPA. Mas 
daghan pa ang madiskobrehang 
bulnerabilidad sa kaaway kung 
maayo ang gimbuhatong panik- 
tik. 

Kinahanglan determinado ang 
NPA ug ipataas ang kaisog sa 
pakig-away ug panalipdan ang 
interes sa katawhan ug ang 
naabot nga mga kadaugan sa 
rebolusyon. 

Mas mapalambo pa sa mga Pulang 
manggugubat ang pakipaggitgitanay 


sa kaaway pinaagi sa pagsusteni sa 
hugot nga kalambigitan sa masa ug 
pagpalagsik sa pagtukod sa 
rebolusyonaryong kusog ug paglihok 
sa masa diha sa padayon nga 
pagpasulong sa mga kontra-pyudal ug 
kontra-pasista nga pakigbisog 
samtang gipalambo ang ilang 

direktang partisipasyon sa armadong z 


pakigbisog. 

Ang rebolusyonaryong pwersa andam sa pag-atubang sa 
kusganon ug dagkong atake sa kaaway 


ANDAM ANG REBOLUSYONAR- 
YONG PWERSA SA Isla sa 
Negros sa dugang pang mga 
kalisdanan ug sakripisyo. Du- 
gang ipataas ang determinasyon 
ug kaisog nga tibuok-kusog nga 
subling pakyason ang plano sa 
berdugong rehimeng Duterte 
gamit ang 3ID, 303rd Brigade, 
302nd Brigade, Scout Ranger 
Company, Civil Military Opera- 
tions Battalion sa Philippine 
Army ug Special Action Force 
Battalion ug Regional Mobile 
Force Battalion sa PNP nga 
pukanon ang rebolusyonaryong 
kalihukan sa Isla sa dili pa 
mahuman ang iyang termino. 
Ilunsad ang kontra-kampanya 
batok sa dagko ug kusgang 
atake sa berdugong kaaway. 

Nagkinahanglan sa kinati- 
buk-ang mobilisasyon sa mga 
yunit sa NPA sa mga larangan 
gerilya, ug mga yunit milisya, 
yunit depensa sa baryo ug mga 
organisadong masa sa mga kon- 
solidado ug relatibong konsoli- 
dadong erya. Ang baseng masa 
sa mga sonang gerilya adunay 
papel, lakip na ang mga higala 
ug alyado sa rebolusyon, sa ha- 
lapad nga pagbatok sa pasistang 
atake sa berdugong kaaway. 

Hatagan og konsiderasyon 
ang dakong importansya sa ka- 
daugan sa mga taktikal nga 
opensiba, pili-on ang mga bira 
nga magpatataw sa pangpulitika 
nga basehanan sa armadong 
pakigbisog. 

Kinahanglang taas ang plek- 
sibilidad sa mga Pulang mang- 
gugubat. Mahimong pleksible sa 
paggamit sa mga pormasyon 
para sa aksyong militar. Mag- 
tukod sa mga gagmay'ng sepa- 
rado nga yunit nga paspas 
makamaniobra ug makalusot- 
lusot sa tunga sa mga posisyon 
sa kaaway alang sa operasyong 


pagharas ug uban pang at- 
ritibong aksyon aron mahatagan 
ang nangunang yunit sa opor- 
tunidad nga makapatuman og 
epektibo ug solidong batakang 
taktikal nga opensiba batok sa 
kaaway. Gikinahanglan ang mas 
taas nga mobilidad sa bisan un- 
sa nga pagkampo. Kinahanglang 
kanunay naka-impake, ug minu- 
san sa bug-at nga mga kagamitan 
ang gikampohan. Kinahanglan adu- 
nay maayo ug tin-aw nga sis- 
tema sa pagmaniobra sa mga 
indibidwal ug yunit panahon sa 
kalit nga atake sa kaaway. 

Ang FMO ug RCSP sa AFP 
kayang pakyason sa mga yunit 
sa NPA. Ang kampanya sa mga 
batakang taktikal nga opensiba 
sa NPA nga makapuo sa kaaway 
ang pinaka-epektibong pamaagi 
sa pag-atubang sa mga FMO. 
Pinaagi sa tabang sa masa sa 
pagsunod sa lihok sa kaaway, 
pagpili sa paborableng tereyn, 
pagpamilyarisa sa mga ruta ug 
padron sa sulod-gawas sa ka- 
away, maayong paggamit sa 
mga command-detonated explo- 
sives ug saktong higayon nga 
kapoy na ang mga tropa sa 
kaaway sa pipila na ka adlaw 
nga operasyon, kaya silang ha- 
pakon og dakong kadaut sa 
NPA. Ikombina kini sa mga 
serye sa operasyong pagharas 
sa naglihok nga dakong tropa sa 
kaaway ug pag-atake sa huyang 
nga bahin niini. 

Importante ang regular nga 
pagtasa sa kahimtang sa ka- 
away ug pagbasa sa ilang disen- 
yo ug plano sa matag panahon, 
ug usab ang kahimtang sa 
kaugalingong pwersa—ang NPA, 
milisya, organisasyong masa ug 
baseng masa. Kinahanglan kini 
aron paspas nga mapunting ang 
mga problema ug kahuyangan 
para mapanahon kini nga ma- 


sulbad. 

Tagaan og igong edukasyon 
ang mga Pulang manggugubat 
kabahin sa mga gimbut-an ug 
disiplina sa NPA, proseso sa re- 
bolusyonaryong hustisya, ma- 
hitungod sa Comprehensive 
Agreement on Respect of Hu- 
man Rights and International 
Humanitarian Law (CARHRIHL) 
ug uban pang may kalabotan 
niini. 

Ipataas ang disiplina sa 
pagpatuman sa mga regulasyong 
militar ug organisadong pag- 
lihok sa tanang panahon subay 
sa istruktura sa pormasyon ug 
kumand sa mga yunit sa NPA. 
Ipundar ang halapad ug pabo- 
rableng wanang sa maniobra sa 
mga yunit sa Pulang mang- 
gugubat. Tukuron ang mga 
sikreto ug luwas nga ruta. 
Sigurohon ang kaluwasan sa 
mga yunit sa NPA pinaagi sa 
paggambalay sa mga tin-aw nga 
lagda aron malikayan ang mga 
depensibang aksyon. Palamboon 
ang sistema sa pagbase nga 
adunay taas nga konsiderasyon 
sa paglikay sa monitoring sa aso, 
suga sa gabii, signal tracking sa 
kaaway ug adunay kober o de- 
pensa batok sa mga drone, he- 
likopter ug bomba. 

Himoong buta ug bungol ang 
kaaway pinaagi sa pagpataas sa 
lebel sa kalihukang pagsikreto 
aron itago sa kaaway ang lihok 
ug plano sa NPA. Dako kini nga 
butang para dili mahatagan og 
ideya ang kaaway kung asa nila 
presisong gamiton ang ilang 
mga drone ug ilunsad ang ilang 
pag-atake. 

Hugot nga huptan ang pag- 
sikreto sa mga kompartmentalisa- 
do ug taktikal nga mga im- 
pormasyon. Pana-panahon nga 
tasahon ang presensya sa erya 
sa mga asset sa kaaway, mga 


Barangay Intelligence Network 
ug uban pang lambat paniktik sa 
kaaway. Kontrolon ang mgoa dili 
maayo ug dili masaligang ele- 
mento nga dali lang mapalihok 
sa kaaway. Mag-amping sa mga 
dili masaligang elemento nga 
motumaw panahon sa kusganong 
operasyong militar. Maghimo sa 
mahukmanong lakang aron ma- 
limpyohan ang mga erya. 
I-andam ang baseng masa 
sa pagpanalipod ug pagbatok sa 
kuyanap nga militarisasyon sa 
kabanikanhan. Usa ka yawi nga 
hisgutanan sa gubat sa kataw- 
han kung giunsa pag-andam ug 
gikasa ang mga organisasyong 
masa ug baseng masa aron 
manalipod ug mobatuk. Hiu- 
sahon ang mga rebolusyonaryong 
pwersa sa lokalidad sa pagtuki 
sa Partido sa sitwasyong pam- 


pulitika ug plano sa kaaway ug 
mga tahas nga angayang dun- 
an subay sa nagtunhay'ng sit- 
wasyong militar. 

Himoon ang tin-aw nga plano 
ug mga partikular nga gimbuha- 
ton sa baseng masa. Tukoron ang 
kwerpo sa depensa sa sulod sa 
mga organisasyong masa. Himo- 
ong sentro sa pagpalihok ang 
mga sanga sa Partido ug yunit 
milisya. Iplastar ang ilang por- 
masyon takdo sa kahimtang 
(iskwad o tim) ug gimbuhaton. 
Ang tanang punting o marka- 
dong elemento sa han-ay sa 
masa nga posible mahimong tar- 
get sa kaaway segurohon nga dili 
maigo sa operasyong militar sa 
kaaway pinaagi sa pagpasulod sa 
NPA o temporaryong ibalhin sa 
ubang lugar. 

Magkasa og plano sa pag- 


panalipod lakip ang pakigbisog 
kontra-militarisasyon, organis- 
adong ebakwasyon ug uban pa. 
Segurohon nga adunay edukas- 
yon ang masa sa CARHRIHL ug 
hisgutanan sa tawhanong ka- 
tungod sa kinatibuk-an ug sa 
espesyal nga kursong masa sa 
gubat sa katawhan. 

Ikasa ang plano sa pag- 
palapad ug rekoberi sa baseng 
masa sa konteksto sa dinagkong 
operasyon sa kaaway. Yawi niini 
ang paglunsad og malampuson 
nga kontra-pyudal nga pakigbisog. 
Pasunsonon, palapdon ug palag- 
sikon ang gimbuhatong propa- 
ganda. Padayon nga hiusahon 
ang masa ug ipataas ang ilang 
kaamguhang pangpulitika batok 
sa kaaway ug ang ilang deter- 
minasyon sa pagrebolusyon. fP 


